CELEX: 32021R1383
Language: hr
Date: 2021-06-15 00:00:00
Title: Delegirana uredba Komisije (EU) 2021/1383 оd 15. lipnja 2021. o izmjeni Delegirane uredbe (EU) 2018/990 u pogledu zahtjeva za imovinu koju novčani fondovi primaju u okviru obratnih repo ugovora (Tekst značajan za EGP)

23.8.2021   
               
               
                  HR
               
               
                  Službeni list Europske unije
               
               
                  L 298/1
               
            
         DELEGIRANA UREDBA KOMISIJE (EU) 2021/1383
         оd 15. lipnja 2021.
         o izmjeni Delegirane uredbe (EU) 2018/990 u pogledu zahtjeva za imovinu koju novčani fondovi primaju u okviru obratnih repo ugovora
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/1131 Europskog parlamenta i Vijeća od 14. lipnja 2017. o novčanim fondovima (1), a posebno njezin članak 15. stavak 7.,
         budući da:
         
                     (1)
                  
                  
                     U skladu s člankom 2. Delegirane uredbe Komisije (EU) 2018/990 (2) prihvatljiva ulaganja upraviteljâ novčanih fondova u obratne repo ugovore podliježu dodatnim kvalitativnim i kvantitativnim zahtjevima, uključujući posebnu prilagodbu vrijednosti imovine (korektivni faktor). Međutim, ti se zahtjevi ne primjenjuju na transakcije sklopljene s kreditnim institucijama, investicijskim društvima i društvima za osiguranje koji imaju poslovni nastan u Uniji ili su obuhvaćeni odlukom o istovrijednosti. U članku 2. stavku 6. točkama (a), (b) i (c) Delegirane uredbe (EU) 2018/990 utvrđuju se odgovarajući regulatorni okviri za svaku od tih financijskih institucija.
                  
               
                     (2)
                  
                  
                     Kako bi se osiguralo da se ta izuzeća primjenjuju samo ako su za dotične treće zemlje donesene odluke o istovrijednosti i kako bi se osigurala pravna sigurnost u pogledu primjenjivog postupka utvrđivanja istovrijednosti, potrebno je odrediti odgovarajuće odredbe na temelju kojih treba donijeti odluke o istovrijednosti da bi se navedena izuzeća primijenila. Stoga treba odrediti odgovarajuće postupke za utvrđivanje istovrijednosti treće zemlje u kojoj ti subjekti imaju poslovni nastan.
                  
               
                     (3)
                  
                  
                     Delegiranu uredbu (EU) 2018/990 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            
               1.   U članku 2. stavku 6. Delegirane uredbe (EU) 2018/990 točke (a), (b) i (c) zamjenjuju se sljedećim:
               
                           „(a)
                        
                        
                           kreditna institucija nad kojom se provodi nadzor na temelju Direktive 2013/36/EU Europskog parlamenta i Vijeća (*1) ili kreditna institucija kojoj je izdano odobrenje za rad u trećoj zemlji u pogledu koje je donesena odluka o istovrijednosti u skladu s člankom 114. stavkom 7. Uredbe (EU) br. 575/2013;
                        
                     
                           (b)
                        
                        
                           investicijsko društvo nad kojim se provodi nadzor na temelju Direktive 2014/65/EU Europskog parlamenta i Vijeća (*2) ili investicijsko društvo kojem je izdano odobrenje za rad u trećoj zemlji u pogledu koje je donesena odluka o istovrijednosti u skladu s člankom 47. Uredbe (EU) br. 600/2014;
                        
                     
                           (c)
                        
                        
                           društvo za osiguranje nad kojim se provodi nadzor na temelju Direktive 2009/138/EZ Europskog parlamenta i Vijeća (*3) ili društvo za osiguranje kojem je izdano odobrenje za rad u trećoj zemlji u pogledu koje je donesena odluka o istovrijednosti u skladu s člankom 260. te direktive;
                        
                     
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. lipnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 169, 30.6.2017., str. 8.
         
         
            (2)  Delegirana uredba Komisije (EU) 2018/990 оd 10. travnja 2018. o izmjeni i dopuni Uredbe (EU) 2017/1131 Europskog parlamenta i Vijeća u pogledu jednostavnih, transparentnih i standardiziranih (STS) sekuritizacija i komercijalnih zapisa osiguranih imovinom (ABCP-ovi) te zahtjeva za imovinu primljenu u okviru obratnih repo ugovora i metodologija procjene kreditne kvalitete (SL L 177, 13.7.2018., str. 1.).